શહેરમાંથી યુવતીઓ ગરબે ઘુમવા મોડી રાત સુધી ઘર બહાર પાર્ટી પ્લોટમાં જાય છે. વિવિધ વિસ્તારોમાંથી આવતી યુવતીઓની સુરક્ષાને લઇને તેમના પરિવારજનોમાં સતત ચિંતા સતાવતી હોય છે. આ દરમિયાન જો કોઇ યુવતી સાથે છેડતીનો બનાવ બને તો તે ઘરે કેમ પહોંચશે તે મુદ્દે આખા રસ્તો ચિંતા હોય છે. પરિવારજનોની ચિંતાનાં કારણે તેમજ રોડ છાપ રોમિયોને સબક શીખવવા માટે શહેર પોલીસે ખાસ એન્ટી રોમિયો સ્ક્વોડ બનાવી છે. મહિલા પોલીસ અધિકારીઓ અને મહિલા પોલીસ કર્મચારીઓ ટ્રેડિશનલ ડ્રેસમાં ખેલૈયાઓ સાથે ગરબે ઘુમે છે અને કોઇ પણ યુવતીની મશ્કરી કે શારીરિક છેડછાડ કરનાર લોકોનો તરત જ શોધીને તેને લોકપમાં ધકેલી દેવાની તૈયારીઓ કરી દે છે.